Bark av Jefferson Airplane

Bark er eit album frå 1971 og eit av dei siste albuma til Jefferson Airplane. Besetninga til bandet hadde vorte endra sidan det førre albumet. Det var det første utan grunnleggjaren av bandet, Marty Balin, og det første med fiolinisten Papa John Creach. Trommeslagar Spencer Dryden hadde òg slutta og var erstatta av Joey Covington. Det var det første nye Airplane-albumet på to år. Det var òg det første som vart gjeven ut på Jefferson Airplane sitt eige plateselskap, Grunt Records.

Sologitarist Jorma Kaukonen har skrive fire av songane på albumet, og vart med det ein viktigaste låtskrivar for bandet. 

Albumet vart ein suksess og nådde 11. plass på albumlista og selde etter kvart til gullplate.

Innspeling
Innspelinga av albumet starta seint i 1970. Bandet bestor på den tida av Marty Balin, Paul Kantner, Jorma Kaukonen, Jack Casady, Grace Slick og Joey Covington. Dei planlagde songane var konsertversjonar av «Mexico» og «Have You Seen the Saucers?», Balin sin «You Wear Your Dresses Too Short» og «Emergency», samt Joey Covington sin «Bludgeon of a Bluecoat». Det vart gjort ein turne i USA mot slutten av 1970 med Papa John Creach inn i bandet same dag som Janis Joplin døydde. Balin spelte ikkje med bandet den 5. oktober og vart heller ikkje med bandet resten av turneen. Han var stadig meir frustrert over narkotikamisbruket til bandet og at dei «spelte denne rotete kokainmusikken».  Jefferson Airplane stoppa turneen mot slutten av 1970 sidan Grace Slick og Paul Kantner var høggravide. China Katner vart fødd i januar 1971, og det vart ikkje planlagt fleire konsertar. Hot Tuna spelte Fillmore East og Fillmore West tidleg i 1971, og spelte inn eit konsertalbum i mars, First Pull Up, Then Pull Down. Innspelinga heldt fram i 1971, men Balin forlet til slutt bandet i april. Bandet innrømde seinare at dei eigentleg ikkje visste kva retning dei skulle ta etter at Balin hadde drege,  og nye songar vart skrivne, medan dei forkasta Balin sine songar. Den siste innspelinga fann stad tidleg i juli med fem medlemmar og Papa John på eit par spor.

Utgjeving
Bandet gav ut plata på sitt eige plateselskap, Grunt Records i august 1971 og Bark var den første utgjevinga på selskapet. Bandet spelte fleire konsertar i august, men det art ikkje planlagt noko turne. Albumet klatra på Billboard-lista, men bandet gjekk vidare til andre prosjekt. Dei vendte snart attende til studio, men arbeidde på separate album for Grunt Records. Kantner og Slick arbeidde på Sunfighter, Papa John Creach arbeidde på sitt sjølvkalla debutalbum, og Kaukonen og Casady arbeidde med det første Hot Tuna-albumet, Burgers. Bortsett frå nokre tidlege konsertar i 1972, spelte ikkje bandet igjen før innspelinga av Long John Silver.

Innhald

Medverkande
Jack Casady – bass
Joey Covington – perkusjon, trommer, vokal
Paul Kantner – gitar, vokal
Jorma Kaukonen – sologitar, vokal
Grace Slick – piano, vokal

Andre medverkande
Papa John Creach – fiolin på «Pretty as You Feel», «Wild Turkey» og «When the Earth Moves Again»
Bill Laudner – vokal på «War Movie»
Will Scarlett – munnspel på «Third Week in the Chelsea» (ikkje oppført)
Carlos Santana – gitar på «Pretty as You Feel» (ikkje oppført)
Michael Shrieve – trommer på «Pretty as You Feel» (ikkje oppført)

Produksjon 
 Jefferson Airplane – produsent, arrangement, ekstra idear
 A Train – ekstra idear
 Allen Zentz – lydteknikar
 Masterful Maurice (Pat Ieraci) – 16-spor 
 Acy Lehman – innpakking og design
 Grace Slick – portrett
 Bill Thompson – portrett av Grace
 Gary Blackman – kunstnarisk leiar, bag poem

Salslister 
Album

Singel

Kjelder
Denne artikkelen bygger på «Bark (album)» frå ,  den 10. februar 2011.  
 

Musikkalbum frå 1971
Jefferson Airplane-album
Album produserte av Grace Slick
Album produserte av Jack Casady
Album produserte av Joey Covington
Album produserte av Jorma Kraukonen
Album produserte av Paul Kantner
Album spelte inn i Wally Heider Studios
Grunt Records-album
RCA Victor-album